Parlamentsvalget i Hellas september 2015

Parlamentsvalget i Hellas september 2015 var et valg til Hellas' parlament, avholdt 20. september 2015. Valget ble avholdt som et nyvalg før utløpet av den ordinære valgperiode i 2019. Det foregående parlamentsvalget i Hellas ble avholdt i januar 2015. Valget i september 2015 ble utskrevet etter at statsminister Alexis Tsipras 20. august 2015 kunngjorde sin avgang. Vassiliki Thanou ble da som første kvinne i denne stillingen, tilsatt som midlertidig statsminister i landet.

Valget ble ifølge de første opptellinger vunnet av det venstreradikale partiet SYRIZA, som fikk ca. 35 % av stemmene, mens det konservative Nytt demokrati fikk ca. 28 %. Det høyreradikale Gyllent daggry ble det tredje største partiet. 

Valgreglene i Hellas innebærer at vinneren får en bonus på 50 medlemmer av parlamentet.

Referanser 

Valg i Hellas
Valg i 2015
2015 i Hellas